钦定古今图书集成/历象汇编/岁功典/第088卷 > 《后汉书》 > 律历志
## 钦定古今图书集成/历象汇编/岁功典/第088卷 > 《后汉书》 > 律历志

推二十四气术曰：“置入蔀年减一，以月馀乘之，满中
法得一，名曰大馀，不满为小馀。大馀满六十除去之，
其馀以蔀名命之，算尽之外，则前年冬至之日也。
斗之二十一度，去极至远也。日在焉而冬至，群物于
是乎生。故律首黄锺，历始冬至，月先建子，时平夜半。
当汉高皇帝受命四十有五岁，阳在上章，阴在执徐，
冬十有一月甲子夜半朔旦冬至，日月闰积之数，皆
自此始”，立元正朔，谓之《汉历》。